《赠郡侯陆公奏最 其二》
明代·佘翔

三楚才名迥不群，汉廷治行孰如君。南方地僻停千骑，北阙天遥恋五云。

乐奏幔亭鸾凤曲，佩摇剑浦斗牛文。自怜偃蹇山中者，日听讴歌醉夕曛。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。